சில மாதங்களாகப் பேசப்பட்டு வந்த நோக்கியா ஆஷா 300 மொபைல் போன் தற்போது இந்தியாவிலும் கிடைக்கிறது. இதன் அதிகபட்ச விலை ரூ. 6,800. சென்ற நோக்கியா வேர்ல்ட் 2011 கருத்தரங்கில் தன் ஆஷா போன்கள் குறித்த தகவல்களை நோக்கியா வெளியிட்டது. டிசம்பர் மாதத்தில் இவை இந்தியாவிற்கு வரத் தொடங்கின. ஆஷா 300 மொபைல் 1 கிகா ஹெர்ட்ஸ் ப்ராசசரால் இயக்கப்படுகிறது. 3ஜி திறன் கொண்டது. வீடியோ அழைப்பு தரப்படவில்லை. 2.4 ரெசிஸ்டிவ் டச் ஸ்கிரீன் திரை கொண்டது. 320 x 240 பிக்ஸெல் ரெசல்யூசனுடன் காட்சிகள் பார்க்க பளிச் என உள்ளன. 5 எம்.பி. திறன் கொண்ட கேமரா வீடியோவினையும் பதிவு செய்து காட்டுகிறது. இந்த போனின் மெமரி 140 எம்.பி., மாறா நினைவகம் 256 எம்பி., செயல்பாட்டிற்கான மெமரி 128 எம்பி. இதன் மெமரியை 32 ஜிபி வரை அதிகப்படுத்தலாம். நோக்கியா மியூசிக் இணைந்து கிடைக்கிறது. மூன்று மாதங்களுக்கு டி.ஆர்.எம். மியூசிக் சேவையினைக் கட்டணம் இல்லாமல் பயன்படுத்திக் கொள்ளலாம். இந்த போனின் தடிமன் 12.7 மிமீ. எடை 85 கிராம். இது ஒரு கேண்டி பார் டைப் போன்.